Dan is-sit juża l-cookies biex joffrilek esperjenza aħjar. Skopri aktar dwar, kif nużaw il-cookies u kif tista' tibdel is-settings tiegħek. Il-programmi tal-2019 għall-promozzjoni tal-prodotti agroalimentari tal-UE se jiffokaw qabelxejn fuq is-swieq barra mill-UE bl-akbar potenzjal ta' tkabbir. Fl-14 ta' Novembru, il-Kummissjoni Ewropea adottat il-programm ta' ħidma tal-politika tal-promozzjoni tal-2019, b'allokazzjoni ta' €191.6 miljun għall-programmi magħżula għall-kofinanzjament tal-UE ‒ żieda ta' €12.5 miljun meta mqabbla mal-2018. Se jiġu allokati €89 miljun għal kampanji f'pajjiżi b'rata qawwija ta' tkabbir bħall-Kanada, iċ-Ċina, il-Kolombja, il-Ġappun, il-Korea, il-Messiku, u l-Istati Uniti tal-Amerka. Parti mill-flus se tiġi allokata għall-promozzjoni ta' prodotti speċifiċi, bħaż-żebbuġ tal-mejda. Phil Hogan, il-Kummissarju għall-Agrikoltura u l-Iżvilupp Rurali, qal: “L-Ewropa hi l-akbar produttur fid-dinja tal-ikel u x-xorb ta' kwalità. Tassew kuntent li nista' ngħid li tul l-2019 se nżidu l-isforzi tagħna tal-promozzjoni biex b'hekk tiżdied is-sensibilizzazzjoni dwar dan il-fatt fl-UE u fil-pajjiżi terzi b'potenzjal kbir ta' tkabbir, biex minnha jgawdu l-bdiewa u l-produtturi agroalimentari tagħna. Il-ftehimiet kummerċjali li kontinwament qed nagħmlu, qed jiftħu aktar bibien ta' opportunitajiet għall-produtturi tagħna u l-Kummissjoni qed tappoġġahom bis-sħiħ biex tgħinhom jippromwovu u jesportaw il-prodotti tagħhom.” Fi ħdan l-UE stess, l-enfasi qed issir fuq kampanji li jippromwovu l-iskemi u t-tikketti ta' kwalità differenti tal-UE, fosthom id-denominazzjonijiet ta' oriġini protetti (DOP), l-indikazzjonijiet ġeografiċi protetti (IĠP) u l-ispeċjalitajiet tradizzjonali garantiti (STG), kif ukoll il-prodotti organiċi. Barra minn hekk, parti mill-finanzjament hi maħsuba għal ċerti setturi speċifiċi, bħar-ross prodott b'mod sostenibbli, il-frott u l-ħxejjex. Din tal-aħħar intagħżlet b'mod speċifiku biex tippromwovi l-konsum tal-ikel san fost il-konsumaturi tal-UE. Is-sejħiet għal proposti għal kampanji speċifiċi se jiġu ppubblikati f'Jannar tal-2019. Dawn se jiftħu għal firxa wiesgħa ta' entitajiet, bħall-organizzazzjonijiet tal-kummerċ, l-organizzazzjonijiet tal-produtturi u gruppi agroalimentari responsabbli għal attivitajiet tal-promozzjoni. Għal Aktar Informazzjoni Link għall-Programm ta' Ħidma Annwali tal-2019 (inkluż l-Anness bid-dettalji dwar il-baġit allokat) Aktar tagħrif fuq il-politika tal-UE dwar il-promozzjoni tal-prodotti agrikoli Anness Tqassim tal-baġits skont kull prijorità għall-programmi kofinanzjati fil-Programm ta' Ħidma Annwali tal-2019 Ammonti previsti (f'miljuni tal-ewro) Programmi sempliċi fis-suq intern 20 Is-suġġett 1: Programmi dwar l-iskemi ta' kwalità tal-UE (DOP, IĠP, STG, TKF), organiċi, RUP 12 Is-suġġett 2: Programmi li jisħqu fuq il-karatteristiċi speċifiċi tal-metodi tal-produzzjoni agrikola fl-Unjoni (is-sikurezza tal-ikel, it-traċċabbiltà, l-awtentiċità, it-tikkettar, l-aspetti nutrittivi u tas-saħħa, it-trattament xieraq tal-annimali, ir-rispett lejn l-ambjent u s-sostenibbiltà) u l-karatteristiċi tal-prodotti tal-UE mil-lat ta' kwalità, togħma, diversità jew tradizzjonijiet (=barra l-iskemi ta' kwalità tal-UE) 8 Programmi sempliċi fil-Pajjiżi Terzi 75 Is-suġġett 3: Iċ-Ċina, il-Ġappun, il-Korea, ix-Xlokk tal-Asja, l-Asja tan-Nofsinhar 25.25 Is-suġġett 4: Il-Kanada, l-Istati Uniti tal-Amerka, il-Messiku, il-Kolombja 22 Is-suġġett 5: Inħawi ġeografiċi oħra 25.25 Is-suġġett 6: Iż-żebbuġ tal-mejda 2.5 Programmi sempliċi għat-tfixkil fis-suq/sejħa addizzjonali għal proposti 5 Multiprogrammi fis-suq intern 43.3 Is-suġġett A. Programmi dwar l-iskemi ta' kwalità tal-UE [(DOP, IĠP, STG, TKF), organiċi, RUP] jew Programmi li jisħqu fuq il-karatteristiċi speċifiċi tal-metodi tal-produzzjoni agrikola fl-Unjoni (is-sikurezza tal-ikel, it-traċċabbiltà, l-awtentiċità, it-tikkettar, l-aspetti nutrittivi u tas-saħħa, it-trattament xieraq tal-annimali, ir-rispett lejn l-ambjent u s-sostenibbiltà) u l-karatteristiċi tal-prodotti tal-UE mil-lat ta' kwalità, togħma, diversità jew tradizzjonijiet 32.8 Is-suġġett B. Il-konsum tal-ikel san: il-frott u ħxejjex 8 Is-suġġett Ċ. Ir-ross prodott b'mod sostenibbli 2.5 Multiprogrammi fil-Pajjiżi Terzi 43.3 Is-suġġett A: Programmi dwar l-iskemi ta' kwalità tal-UE [(DOP, IĠP, STG, TKF), organiċi, RUP] jew Programmi li jisħqu fuq il-karatteristiċi speċifiċi tal-metodi tal-produzzjoni agrikola fl-Unjoni (is-sikurezza tal-ikel, it-traċċabbiltà, l-awtentiċità, it-tikkettar, l-aspetti nutrittivi u tas-saħħa, it-trattament xieraq tal-annimali, ir-rispett lejn l-ambjent u s-sostenibbiltà) u l-karatteristiċi tal-prodotti tal-UE mil-lat ta' kwalità, togħma, diversità jew tradizzjonijiet. 38.3 Is-suġġett E: Il-laħam taċ-ċanga 5 Multiprogrammi għat-tfixkil fis-suq/sejħa addizzjonali għal proposti 5 Inizjattivi proprji tal-Kummissjoni 9.5 L-azzjonijiet promozzjonali totali 201.1 N.B. Programm sempliċi hu programm ta' promozzjoni ppreżentat minn organizzazzjoni waħda jew bosta mill-istess Stat Membru. Multiprogramm hu programm ippreżentat minn tal-anqas żewġ organizzazzjonijiet minn tal-anqas żewġ Stati Membri, jew minn organizzazzjoni Ewropea waħda jew bosta.